Silvestru Șoșoacă, actualul soț al senatoarei SOS Diana Șoșoacă, a lansat noi acuzații la adresa lui Luis Lazarus.
Într-o intervenție directă din Piața Victoriei, în emisiunea moderată de Ioan Korpos la România TV sâmbătă seară, Silvestru Șoșoacă a făcut mai multe declarații dure. El a acuzat în mod repetat că pe Luis Lazarus l-a chemat pe Vasile Țuțurigă în trecut.
Diana Șoșoacă ar fi fost "capturată"
Silvestru Șoșoacă a reproșat că Diana Șoșoacă ar fi fost "capturată" de acesta. De. altfel, Silvestru Șoșoacă susține că Luis Lazarus este unul dintre indivizii care i-ar fi distrus căsnicia și partidul SOS.
Luis Lazarus a intervenit și el telefonic pentru a clarifica situația. În timpul schimbului de replici, cei doi au avut un dialog tensionat. Atât Lazarus cât și Silvestru și-au adresat acuze reciproce. Ei au vorbit și unul peste celălalt, în încercarea de a-și susține punctul de vedere.
Luis Lazarus a explicat de ce nu-l mai cheamă Vasile Țuțurigă
Luis Lazarus a afirmat că nu a fost niciodată denumit Vasile și că numele său este Luis Vicențiu, fiind numele său de botez. El a explicat de ce și-a schimbat numele de familie de la Țuțurigă la Lazarus.
Conform acestuia, tatăl său, Țuțurigă, nu a avut nicio legătură cu el și nu s-a implicat în viața sa. Lazarus a menționat că a redactat personal un document la starea civilă din Drobeta Turnu-Severin pentru a clarifica această situație.
"Nu m-a chemat niciodată Vasile. Pe mine mă cheamă Luis Vicențiu. Acestea sunt numele mele de botez. E o invenție infectă pe care o flutură ca și cum ar fi vreo acuzație. Numele de familie a fost Țuțurigă și este numele tatălui meu, care nu a avut nicio legătură cu mine.
Și, atunci, m-am dus la starea civilă din Drobeta Turnu-Severin, unde este un document, scris de mâna mea, în care explic cum tatăl meu a fost total paralel cu viața mea. Nu l-a interesat de mine și am hotărât să îmi schimb numele", a spus Luis Lazarus.
Silvestru Șoșoacă a aruncat cu microfonul
În timp ce Luis Lazarus își argumenta punctul de vedere, Silvestru Șoșoacă, prezent în direct la România TV, a renunțat brusc la intervenție. Acesta a aruncat microfonul și a părăsit emisiunea.
Lazarus a întrebat retoric care este relevanța numelui său actual, Luis Vicențiu Lazarus, în comparație cu numele său anterior, Țuțurigă. Acesta a menționat că a explicat situația numelui său și în trecut și că Silvestru Șoșoacă l-a sunat la o oră târzie și l-a amenințat. De asemenea, a remarcat că soțul senatoarei a părăsit emisiunea în timp ce el își prezenta argumentele.
"Domnul Șoșoacă m-a sunat la ora 1 noaptea și m-a amenințat… nu vedeți că a plecat și acum din emisiune?!", a zis Lazarus.
După aproximativ 10 minute, soțul lui Șoșoacă s-a întors în direct și dialogul a continuat în stilul său caracteristic.